Diari Oficial de la Generalitat Valenciana


Sumari del DOGV 5231, del 31-03-2006 (2006/3168)

RESOLUCIÓ de 22 de febrer de 2006, de la Direcció General d'Energia, per la qual s'atorga a Gas Natural Cegas, SA, autorització administrativa i aprovació del projecte d'execució, per a la construcció de la xarxa de distribució de gas natural en el terme municipal d'Alginet en la província de València. (CBREDE/2005/16/46 i CBREDE/2005/28/46) Expedient 368/06.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5231

Data del DOGV
:   31-03-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/3168


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 22 de febrer de 2006, de la Direcció General d'Energia, per la qual s'atorga a Gas Natural Cegas, SA, autorització administrativa i aprovació del projecte d'execució, per a la construcció de la xarxa de distribució de gas natural en el terme municipal d'Alginet en la província de València. (CBREDE/2005/16/46 i CBREDE/2005/28/46) Expedient 368/06. [2006/3168]  
Vista la sol·licitud presentada per Gas Natural Cegas, SA, amb data 26 d'abril de 2005, davant del Servici Territorial d'Energia de València de la Conselleria d'Infraestructures i Transport, juntament amb el projecte d'autorització administrativa per a la distribució de gas natural al terme municipal d'Alginet firmat per l'enginyer industrial, Sr. Joaquín Costa Moreno i visat pel Col·legi Oficial d'Enginyers Industrials de la Comunitat Valenciana, demarcació de València, amb data 19 d'abril de 2005, perquè li siga atorgada autorització administrativa i aprovació del projecte d'execució per a la distribució de gas natural en el municipi d'Alginet, província de València, amb destinació als mercats domesticocomercials i industrials. (CBREDE/2005/16/46).  
Vist que el Servici Territorial d'Energia de València, en data 21.06.2005, va sol·licitar a Gas Natural Cegas, SA, completar diferents aspectes tècnics del projecte, la qual cosa va portar a terme per mitjà de la presentació d'escrit i documentació adjunta de 15 de juliol de 2005.  
Vist que, en data 22 d'octubre de 1996, es va atorgar resolució de concessió administrativa a Repsol Butano, SA, per a la prestació del servici públic de subministrament i distribució per canalització de combustibles gasosos de la 2a i 3a família en la localitat d'Alginet (València), per a usos domèstics, comercials i xicotetes indústries.  
Vist que, en data 7 de maig de 1998, per Resolució del Servici Territorial d'Indústria i Energia de València, s'autoritza a Repsol Butano, SA, la realització del projecte d'instal·lacions per a la xarxa de distribució canalitzada de GLP al municipi d'Alginet.  
Vist que, mitjançant una Resolució de 3 de març de 2004, el conseller d'Infraestructures i Transport va resoldre autoritzar a Repsol Butano, SA, la transferència de drets de la concessió administrativa en la localitat d'Alginet (València) a Gas Natural Cegas, SA.  
Atés que la disposició transitòria quinze de la Llei 34/1998, de 7 d'octubre, del Sector d'Hidrocarburs, declara que sobre la zona de distribució de gas natural d'una concessió que, d'acord amb la disposició addicional sisena de la present llei, haguera esdevingut en autorització, no podran concedir-se noves autoritzacions per a la construcció d'instal·lacions de distribució fins a l'1 de gener de 2005.   
Vist que va ser realitzada la informació pública, a què fa referència l'article 73.4 de la Llei 34/1998, de 7 d'octubre, del Sector d'Hidrocarburs (BOE de 8 d'octubre de 1998), per mitjà de l'anunci corresponent que es va publicar en els diaris ABC i El País el dia 11 d'octubre de 2005; en el Butlletí Oficial de la Província de València, de 7 d'octubre de 2005, i en el Diari Oficial de la Generalitat Valenciana, de 7 d'octubre de 2005. D'acord amb la documentació que hi ha en l'expedient, no s'han presentat al·legacions a la mencionada sol·licitud en el termini establit reglamentàriament.  
Vist que va ser sol·licitat pel Servici Territorial d'Energia un informe l'Ajuntament d'Alginet, d'acord amb l'article 80 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, en el qual facen constar les condicions que considere oportunes referides a la sol·licitud de Gas Natural Cegas, SA, sense que conste en l'expedient cap manifestació respecte d'això, a pesar de la reiteració efectuada al mencionat Ajuntament.  
Vist que igualment, de conformitat amb el que establix el mencionat article 80 del Reial Decret 1434/2002, es va remetre separata del projecte tècnic, i a l'efecte d'establir les oportunes condicions tècniques, a la resta de les administracions públiques, organismes i, si és el cas, empreses de servicis públics o d'interés general afectats, concretament a:  
L'empresa distribuïdora Gas Natural SDG, SA, sense que esta haja contestat la petició efectuada en el termini i en la forma escaient.  
I la Confederació Hidrogràfica del Xúquer que va remetre l'autorització per a l'execució de les obres corresponents a l'encreuament aeri de conducció de gas sobre el llit del barranc de les Forques, a través del pont que hi ha, d'acord amb la documentació presentada i amb les condicions particulars i generals que esta conté.  
El referit informe es va traslladar al sol·licitant, el qual va manifestar la conformitat amb les condicions indicades.  
Vist la sol·licitud presentada per la companyia Gas Alicante, SAU, de 22 de juliol de 2005, davant del Servici Territorial d'Energia de València, juntament amb el projecte d'autorització administrativa prèvia per a la distribució de gas natural canalitzat en el terme municipal d'Alginet (València), firmat per l'enginyer industrial, Sr. Pedro Vinaches Almiñana i visat pel Col·legi Oficial d'Enginyers Superiors Industrials de la Comunitat Valenciana, Demarcació d'Alacant, en data 4 de juliol de 2005, perquè li siga atorgada autorització administrativa i aprovació del projecte d'execució per a la distribució de gas natural canalitzat en el municipi d'Alginet, amb destinació als mercats domesticocomercials i industrials. (CBREDE 2005/28/46).  
Vist que el Servici Territorial d'Energia de València, en data 04.10.2005, va sol·licitar a Gas Alicante, SAU, la presentació de diferents aspectes tècnics del projecte, la qual cosa va portar a efecte per mitjà de presentació d'escrit i documentació adjunta en data 3 de novembre de 2005.  
Vist que a fi de complir el que disposen els articles 80 i 84 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lació de gas natural, es va requerir igualment l'empresa Gas Alicante, SAU, en data 20.12.2005, perquè en el termini de deu dies esmenara la falta de presentació de les separates del projecte corresponents a l'Ajuntament d'Alginet i a la primera empresa sol·licitant, sense que conste en l'expedient la presentació de les separates mencionades.  
Atés que, de la documentació que hi ha en l'expedient, a la sol·licitud de distribució en el municipi d'Alginet de l'empresa Gas Alicante, SAU, és d'aplicació el contingut de la disposició addicional vint-i-tres de la Llei 34/1998, de 7 d'octubre, del Sector d'Hidrocarburs, introduïda pel Reial Decret Llei 5/2005, d'11 de març, de reformes urgents per a l'impuls a la productivitat i per a la millora de la contractació pública, en disposar que, sobre la zona de distribució de gas natural d'una autorització administrativa no podran concedir-se noves autoritzacions per a la construcció d'instal·lacions de distribució, i s'han de complir les obligacions de servici d'interés general i extensió de xarxes, imposades en la legislació i en la mateixa autorització administrativa. Tot això sense perjuí d'allò que s'ha previst per a les línies directes en l'article 78.  
Atés la transferència, a favor de Gas Natural Cegas, SA, de l'autorització administrativa en el municipi d'Alginet, així com l'actualització de les instal·lacions de distribució per al subministrament de gas natural definida en el projecte presentat.  
Vist que Gas Natural Cegas, SA, té els requisits establits en el capítol II del títol II del Reial Decret 1434/2002, de 27 de desembre, per a l'exercici de l'activitat de distribució.  
Atés l'informe emés pel Servici Territorial d'Energia de València sobre les sol·licituds presentades d'autorització administrativa per a la construcció de la xarxa de distribució de gas natural en el terme municipal d'Alginet.  
Vist que per aplicació de l'article 55 punt 1 apartat b) de l'esmentada Llei 34/1998, de 7 d'octubre, les instal·lacions de distribució de gas natural requerixen autorització administrativa.  
Atés que s'han complit els tràmits reglamentaris en l'expedient instruït a este efecte.  
Atés el que anteriorment s'ha establit i que esta Direcció General d'Energia és competent per a dictar la present resolució d'acord amb l'article 73.2 i l'article 3.3. d) de la Llei 34/1998 i amb l'article 16 del Decret 182/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol:  
I. Atorgar a Gas Natural Cegas, SA, autorització administrativa per a la construcció de la xarxa de distribució de gas natural en la localitat d'Alginet en la província de València  
La present autorització administrativa s'atorga a l'empara del que disposen els articles 3.3 apartat d) i 73.2 de la Llei 34/1998, de 7 d'octubre, del Sector d'Hidrocarburs, i quedarà sotmesa a les condicions que figuren a continuació:  
Primera. El titular d'esta constituirà en el termini d'un mes, a partir de la data de la notificació de la present resolució, una garantia per valor de 7.566,51 euros, import del dos per cent del pressupost de la instal·lació que figura en l'expedient de sol·licitud, que cal presentar en el Servici Territorial d'Energia de València, per a garantir el compliment de les seues obligacions, d'acord amb el punt 4 de l'article 73 de la Llei 34/1998, de 7 d'octubre, del Sector d'Hidrocarburs i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública  
La dita fiança es constituirà en la Tresoreria del Servici Territorial de València de la Conselleria d'Economia, Hisenda i Ocupació, de conformitat amb l'Orde de 14 de febrer de 1986 i l'Orde de 16 de desembre de 1996 de la Conselleria d'Economia i Hisenda, per la qual es regula el procediment de constitució i devolució de fiances. La fiança serà tornada al titular de la present autorització una vegada que el Servici Territorial d'Energia de València formalitze l'acta de posada en marxa de les instal·lacions a què es referix la present resolució.  
Segona. Gas Natural Cegas, SA, complirà les obligacions que estrictament s'assenyalen en l'article 74 Obligacions dels distribuïdors de gas natural i en el punt 1 de l'article 83 Obligacions i drets dels distribuïdors i comercialitzadors en relació al subministrament, de la Llei 34/1998, de 7 d'octubre, del Sector d'Hidrocarburs, així com en el punt 3 de l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural. En especial, estarà obligada a procedir a l'ampliació de les instal·lacions de distribució, en l'àmbit geogràfic de la seua autorització, quan siga necessari atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.   
Tercera. El titular de la present autorització gaudirà, com a distribuïdor, dels drets que assenyalen els articles 75 i 83 de la Llei 34/1998, de 7 octubre, del Sector d'Hidrocarburs, així com els que s'assenyalen en l'article 10 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.  
Quarta. La present autorització s'entén sense perjuí i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, i de conformitat amb l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.   
Cinquena. La present autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005 d'11 de març.  
Sisena. La determinació de les tarifes i del règim econòmic que s'apliquen per al subministrament de gas natural es regiran per les disposicions vigents en cada moment.  
Setena. La present autorització s'atorga sense perjuí de tercers i deixant fora de perill els drets particulars.  
Huitena. Serà causa de revocació de la present autorització administrativa l'incompliment de les condicions indicades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.  
II. Aprovar el projecte d'execució firmat per l'enginyer industrial, Sr. Joaquín Costa Moreno i visat pel Col·legi Oficial d'Enginyers Industrials de la Comunitat Valenciana, demarcació de València, amb data 19 d'abril de 2005, les característiques principals del qual s'esmenten a continuació i sotmetre'l a les condicions que igualment se citen.  
Les característiques principals del projecte que s'aprova són les següents:  
Tipus de gas: gas natural.  
Punt de connexió:  
En la vàlvula d'eixida de l'estació de regulació i mesurament, i pressió d'eixida MPA(1), que se situa en el gasoducte . xarxa de transport secundari . i que està ubicada en les proximitats de la rotonda de la carretera de Carlet a Algemesí i la carretera d'Algemesí a Alginet.  
Rang de pressió de servici: MPA(1)   
Àmbit geogràfic:  
Zones urbanes qualificades d'esta manera d'acord amb el vigent Pla General d'Ordenació Urbana i delimitades segons s'especifica en el pla del projecte núm. 367-FI 4.1.Rev.00.  
Xarxa bàsica de canonades i distribució temporal d'instal·lacions:   
1a FASE (segons el plànol núm. 823-JI 7.1.Rev.00): 1a anualitat (a partir de la data de la notificació de la present resolució).  
Canonada de polietilé de diàmetres 200, 160, 110 i 90 mm², SDR 17'6 i longituds respectives 2.080 m, 410 m, 850 m i 355 m. Total 3.695 m, soterrades a una profunditat mínima de 0, 60 m sobre la seua generatriu superior.  
2a FASE (segons el plànol núm. 176-YW 1.1. Rev.00): 2a a 4a anualitat (a partir de la data de la notificació de la present resolució).  
Canonada de polietilé de diàmetres 160, 110 i 90 mm², SDR 17'6 i longituds respectives 2.640 m, 1.795 m i 132 m. Total 4.567 m, soterrades a una profunditat mínima de 0,60 m sobre la seua generatriu superior.  
Pressupost del projecte presentat: 378.325,52 euros.  
Les condicions a què està sotmesa la mencionada aprovació són les següents:  
1ª. Les instal·lacions que cal establir es faran d'acord amb el projecte presentat, amb les variacions que, si és el cas, se sol·liciten i s'autoritzen, dins dels terminis de distribució temporal d'instal·lacions assenyalats anteriorment, a partir de la data de la notificació de la present resolució, i, en tot cas, es referiran als elements compresos en l'àmbit d'aplicació del Reglament de Xarxes i Connexions de Combustibles Gasosos aprovat per Orde de 18 de novembre de 1974 (BOE 6 desembre 1974) i modificat per l'Orde de 26 d'octubre de 1983 (BOE 08.11.83) i la seua correcció d'errors (BOE 23.07.84), l'Orde de 6 de juliol de 1984 (BOE 23.07.84), l'Orde de 9 de març de 1994 (BOE 21.03.94), l'Orde de 29 de maig de 1998 (BOE 11.06.98), i compliran el reglament esmentat, així com les disposicions i normes tècniques que en general s'apliquen. Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.  
(1) Alta pressió B (APB): P >16 bar  
Alta pressió A (APA): 4 bar< P £ 16 bar  
Mitjana pressió B (MPB): 0,4 bar< P £4 bar  
Mitjana pressió A (MPA): 0,05 bar< P £ 0,4 bar  
2ª. El titular de la instal·lació notificarà per escrit al Servici Territorial d'Energia de València el començament dels treballs per a efectuar-ne les inspeccions, en el cas de considerar-ho convenient.  
3ª. El titular de l'esmentada instal·lació informarà de l'acabament de les obres al Servici Territorial d'Energia de València, a l'efecte de reconeixement i d'autorització d'explotació, i presentarà l'oportú certificat de direcció, subscrit per tècnic competent i visat pel col·legi oficial corresponent.  
4ª. L'administració deixarà sense efecte la present resolució en qualsevol moment, en el cas que observe l'incompliment de les condicions que esta imposa. En estos supòsits, l'administració, amb l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que se'n deriven, segons les disposicions legals vigents.  
5ª. El titular de la instal·lació haurà de tindre en compte en l'execució del projecte les condicions imposades pels organismes afectats, totes les quals se li van notificar oportunament i van ser acceptades.  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.  
València, 22 de febrer de 2006.. El director general d'Energia: Antonio Cejalvo Lapeña.